kardosdrur/scandi-wiki huggingface dataset:
Hejselt

Hejselt er en Herregård beliggende i Torslev Sogn, Dronninglund Herred, Hjørring Amt.

Hejselt nævnes første gang i 1435 og omkring 1600 ejedes gården af Mogens Andersen (død 1613) (Vognsen af Stenshede), der i 1589 – 1599 skrev sig til Hejselt, men han var stærkt forgældet. Hans enke Karen Mikkelsdatter Hvad boede endnu i 1621 på Hejselt, som hendes sønner Anders Mogensen (Vognsen af Stenshede) og senere Kaptajn Mogens Mogensen (Vognsen af Stenshede) arvede. Sidstnævnte boede endnu i 1621 på Hejselt, men havde pantsat halvparten af gården til Fru. Margrethe Rosenkrantz til Hundslund Kloster, som omkring 1621 fik pantet udleveret til brug, vist med Mogens Mogensen som forpagter. Hans broder Peder Mogensen (Vognsen af Stenshede) var i 1630 skriver og gårdfoged på Hundslund kloster og fik i 1630 livsbrev af Fru. Margrethe, som i 1622 havde overtaget Hejselt som ejendom, på denne gård mod en mindre afgift for sig og sin hustru Gertrud Clausdatter (død ca. 1668), som var enke i 1652. Deres søn Anders Pedersen (Vognsen af Stenshede), brugte Hejselt endnu i 1656, og hans enke død på Hejselt i 1678, en datter Gertrud Andersdatter (Vognsen af Stenshede), døde på Hejselt i 1680, men hendes moder (af ukendt navn) var gift anden gang med Niels Mortensen Kjærulf, der i 1668 var forpagter på Hejselt, men ved nyt ægteskab erhvervede Ormholt, hvortil han flyttede. En søn af første ægteskab Anders Nielsen Kjærulf (død 1737) var 1692 og 1707 forpagter på Hejselt.

Efter Fru. Margrethe Rosenkrantz død i 1635 er gården formodentlig kommet til sønnen Laurids Lindenov til Oregård og døtrene Birgitte Lindenov (død 1648) gift med rigsråden Hr. Otte Christensen Skeel til Hammelmose (død 1634) og Sophie Lindenov (død 1666) gift anden gang med rigsråden Hr. Henrik Rantzau til Schöneweide. Laurids Lindenov enke Fru. Anne Jørgensdatter Friis (af Haraldskær) synes at have administreret godset; men efter hendes død i 1657 må Hejselt være kommet til Henrik Rantzau, idet hans hustru arvede den barnløse broders part. I 1662 betegnes gården som en stor bondegård, på hvis bindingsværks stuelænge der var tegltag. I 1690 siges den at være en ufri gård.

Ejere af 
 1435 ukendte ejere 
 1589 Mogens Andersen (Vognsen) 
 1622 Margrethe Rosenkrantz 
 1635 Laurids Lindenov , Sophie Lindenov og Birgitte Lindenov 
 1657 Henrik Rantzau 
 1666 Ide Lindenov 
 1674 Kirsten Beck 
 1719 Jørgen Bille 
 1736 Schack Vittinghof greve Holck 
 1738 Lars Christensen Broerholt 
 1750 Johanne Rafn 
 1752 Niels Pedersen Ifversen 
 1787 Severin Benzon von Deden 
 1815 Niels Ifversen Meyling 
 1822 Lauritz Gleerup 
 1831 Peder Thøgersen Lassen 
 1842 Hans Chr. Pape 
 1888 Harald Johan Wilhelm Kähler Hartz 
 1893 Vilhelm Jensen Thrane 
 1916 Martin Sørensen Pilgaard 
 1932 Discontobanken i Hjørring 
 1932 Janus B. Christensen

Kilde 
 J.P. Trap, Danmark femte udgave, Hjørring Amt, bind VI, København: G.E.C. Gads Forlag 1960, side 251-252.

Herregårde i Frederikshavn Kommune
Herregårde i Hjørring Amt
No Guts. No Glory.

No Guts. No Glory. er det andet album fra det australske hård rock-band Airbourne. Arbejdet med albummet, der blev udgivet 8. marts 2010, startede allerede i begyndelsen af 2009.

Albummet findes udover den normale version også i en specialudgave med bonusnumre og i en såkaldt "Overdrive edition". Sidstnævnte indeholder specialudgaven, en DVD fra "Wacken Open Air" 2008, en t-shirt og signeret booklet.

Spor 
Alle numre er skrevet af Joel og Ryan O'Keffee.

 "Born To Kill" – 3:39
 "No Way But The Hard Way" – 3:34
 "Blonde, Bad And Beautiful" – 3:49
 "Raise The Flag" – 3:32
 "Bottom Of The Well" – 4:29
 "White Line Fever" – 3:10
 "It Ain't Over Till It's Over" – 3:17
 "Steel Town" – 3:08
 "Chewin' The Fat" – 3:11
 "Get Busy Livin'" – 3:36
 "Armed And Dangerous" – 4:12
 "Overdrive" – 3:22
 "Back On The Bottle" – 3:50

Bonusnumre på specialudgaven 
 "Loaded Gun" – 2:51
 "My Dynamite Will Blow You Sky High (And Get Ya Moanin' After Midnight)" – 3:24
 "Rattle Your Bones" – 2:36
 "Kickin' It Old School" – 2:37
 "Devil's Child" – 2:12

Referencer 

Album fra 2010
Hardrock-album
9. etape af Tour de France 2010

Niende etape af Tour de France 2010 var en 204,5 km lang bjergetape. Den blev kørt tirsdag d. 13. juli fra Morzine-Avoriaz til Saint-Jean-de-Maurienne.

 Etape: 9. etape
 Dato: 13. juli
 Længde: 204,5 km
 Danske resultater:
 60. Chris Anker Sørensen + 15.19
 61. Jakob Fuglsang + 20.07
 91. Nicki Sørensen + 25.56
 94. Matti Breschel + 25.56
 122. Brian Vandborg + 30.15
 Gennemsnitshastighed: 36,2 km/t

Point- og bjergspurter

1. sprint (Cluses) 
Efter 25,5 km

2. sprint (La Bâthie) 
Efter 135,5 km

1. bjerg (Côte de Châtillon) 
4. kategori stigning efter 18,5 km

2. bjerg (Col de la Colombière) 
1. kategori stigning efter 46 km

3. bjerg (Col des Aravis) 
2. kategori stigning efter 71 km

4. bjerg (Col des Saisies) 
1. kategori stigning efter 97 km

5. bjerg (Col de la Madeleine) 
HC kategori stigning efter 172,5 km

Resultatliste

Manglende ryttere 
 35  Simon Gerrans (SKY) stillede ikke til start.
 71  Vladimir Karpets (KAT) stillede ikke til start.
 144  Roger Kluge (MRM) stillede ikke til start.
 215  Markus Eibegger (FOT) udgik.
 216  Fabio Felline (FOT) stillede ikke til start.

Ekstern henvisning 
 Etapeside  på Letour.fr   

 09

en:2010 Tour de France, Prologue to Stage 10#Stage 9
Knudseje

Knudseje (Knudseie) er en herregård beliggende Knudsejevej ved Voers Å i Skæve Sogn, Dronninglund Herred, Hjørring Amt, nu Frederikshavn Kommune.

Knudseje var i 1500 tallet en bondegård, der i 1578 af Kronen blev mageskiftet til rigsråd og rigsadmiral Peder Munk (Lange) (død 1623) til Estvadgård. I 1648 ejedes gården af Fru. Margrethe Ottesdatter Marsvin (død 1650), enke efter rigsmarsken Hr. Jørgen Urne (død 1642) til Alslev og Næs, hun pantsatte den til Fru. Birgitte Lindenov (død 1648), som var enke efter rigsråden Otte Christensen Skeel (død 1634) til Bangsbo og Hammelmose. Datteren Dorthe Urne (død 1699) senere gift med Holger Mormand (død 1705) til Esperød, skal i 1655 have solgt Knudseje til Erik Hvas, men muligvis er Hvas en skrivefejl for Kaas, idet Erik Nielsen Kaas(Sparre-Kaas) til Rævskærgård og Aggersborg skrev sig i 1656 til gården, som han omkring 1655 ved tilkøb af bøndergods indrettede til en adelig sædegård (6½ tdr. Hartk.), han skødede i 1662 Knudseje med mølle, to gårde med videre til ridefogeden på Odden Eiler Eilersen Holm, hvilket dog ikke opretholdes, idet Erik Kaas igen i 1663 skødede gården til Otte Christensen Skeel (død 1695) til Vallø, der synes at have ejet den i 1669; også denne handel må dog været gået tilbage; thi først i 1675 fik daværende forvalter på Stensbæk Eiler Eilersen Holm af Erik Kaas endeligt skøde på gården og en del fæstegods, han afstod den i 1677 til Otte Ottesen Skeel (død 1696) til Birkelse , han bortforlenede i 1696 på livstid Knudseje (1688: 13,83 tdr. hartk. med 122,8 tdr. land under plov) og Dybvad Hovedgård til sin broderdatter Ide Sophie Albretsdatter Skeel (død 1704), gift med Christian Reedtz til Børglum kloster (død på Knudseje i stor fattigdom). I den følgende tid havde Knudseje fælles ejer med Dybvad Hovedgård.

Hovedbygningens syd- og østlænge er opført 1710 og senere og ombygget ca. 1800. Hovedbygningen blev fredet 1939, og fredningen blev i 2003 udvidet med gårdmuren med piller (ca. 1800), rækken af lindetræer syd herfor og de bevarede stenbelægninger på gårdspladsen langs syd- og østfløjen.

Ejere af Knudseje 
 1578 Peder Munk 
 1648 Margrethe Ottesdatter Marsvin 
 1656 Erik Nielsen Kaas 
 1662 Eiler Eilersen Holm 
 1663 Otte Christensen Skeel 
 1675 Eiler Eilersen Holm 
 1677-1823 ejere som Dybvad Hovedgård
 1823 Carsten Andreas Færch 
 1838 Jørgen Gleerup 
 1854 Christiane Gleerup f. Schunck 
 1859 Claus Tommerup Henrichsen 
 1875 Frederik Henckel 
 1888 Johs Frederik Henckel 
 1891 P. Christensen Kalum 
 1898 C. Petersen 
 1898 Christian Hartmann 
 1909 Th. Sørensen 
 1912 Hjørring Amts Udstykningsforretning 
 1912 Lars Larsen 
 1955 C.C.Jensen 
 1962 V. Dige Pedersen

Kilder og eksterne henvisninger 
 J.P. Trap, Danmark femte udgave, Hjørring Amt, bind VI, Forlag G.E.C. Gads 1960 side 257 – 258
 Knudseje - fra Dansk Center for Herregårdsforskning  
 Sagsbeskrivelse hos Kulturarvsstyrelsen

Herregårde i Frederikshavn Kommune
Herregårde i Hjørring Amt
Fredede slotte og herregårde i Danmark
Hejls Kirke

Hejls Kirke er beliggende i landsbyen Hejls, ca. 15 kilometer sydøst for Kolding.

Kirken er hovedsagelig bygget i romansk stil. Kor og kirkeskib stod færdigt i 1100-tallet medens tårnet er fra 1300-tallet og den øvrige del af kirkebygningen blev færdiggjort fra ca. 1780 til 1950´erne.

Eksterne henvisninger og kilder 
 Om kirken på korttilkirken.dk
 Hejls Kirke udgivet af Hejls menighedsråd
 ,

Kirker i Kolding Kommune
Kirker i Haderslev Stift
Kirker i Vejle Amt
Thomas Strunz

Thomas Strunz (født 25. april 1968 i Duisburg, Vesttyskland) er en tidligere tysk fodboldspiller, der som midtbanespiller på det tyske landshold var med til at vinde guld ved EM i 1996 i England. Han deltog også ved VM i 1994, og nåede i alt 41 landskampe og én scoring.

På klubplan spillede Strunz hovedparten af sin karriere for FC Bayern München, men hvem han vandt fem tyske mesterskaber, to DFB-Pokaltitler, samt UEFA Cuppen i 1996. Han spillede desuden tre sæsoner hos VfB Stuttgart.

Titler 
Bundesligaen
 1990, 1997, 1999, 2000, 2001 med Bayern München

DFB-Pokal
 1998 og 2000 med Bayern München

UEFA Cup
 1996 med Bayern München

EM
 1996 med Tyskland

Eksterne henvisninger 

 Fussballdaten.de spillerinfo

Fodboldspillere fra Tyskland
Fodboldspillere fra FC Bayern München
Fodboldspillere fra VfB Stuttgart
Personer fra Duisburg
Fodboldtrænere fra Tyskland
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
10. etape af Tour de France 2010

Tiende etape af Tour de France 2010 var en 179 km lang kuperet etape. Den blev kørt onsdag d. 14. juli fra Chambéry til Gap. Idet d. 14. juli er Bastilledagen, regnede man med mange franske ryttere ville køre efter sejren, men det endte kun med én 4. plads som den højeste placering.

 Etape: 10. etape
 Dato: 14. juli
 Længde: 179 km
 Danske resultater:
 20. Matti Breschel + 14.19
 128. Jakob Fuglsang + 15.47
 135. Nicki Sørensen + 15.47
 159. Chris Anker Sørensen + 15.47
 161. Brian Vandborg + 15.47
 Gennemsnitshastighed: 34,5 km/t

Point- og bjergspurter

1. sprint (La Buissière) 
Efter 19,5 km

2. sprint (La Fare-en-Champsaur) 
Efter 158,5 km

1. bjerg (Côte de Laffrey) 
1. kategori stigning efter 77 km

2. bjerg (Côte des Terrasses) 
3. kategori stigning efter 98 km

3. bjerg (Col du Noyer) 
2. kategori stigning efter 145,5 km

Resultatliste

Eksterne henvisninger 
 Etapeside  på Letour.fr   

 10

en:2010 Tour de France, Prologue to Stage 10#Stage 10
Moderland

Moderland (, ; ) er en monumental skulptur i Kyiv, Ukraine, der er rejst på skråningen langs den vestre bred af Dnepr-floden. Skulpturen er en del af Museet for den store fædrelandskrig, der blev åbnet 9. maj 1981.

Hele monumentet er 102 meter højt, og selve statuen er fra piedestal til spidsen af sværdet 62 meter høj og vejer over 450 tons.

I den højre hånd holder statuen et 16 meter langt sværd, der vejer 9 tons, og i venstre et 13 x 8 meter skjold der vejer 13 tons med Sovjetunionens nationalvåben.

Design 
Oprindeligt blev statuen designet af Jevgén Víktorovitj i 1970, men byggeriet blev først indledt 1974, efter Jevgén Víktorovitjs død samme år.
Billedehugger Vasíl Borodáj overtog projektet, og ændrede en smule på designet, så det ikke længere var i strid med præsterne fra Grotteklosterets, (Kijev Pechersk Lavra), ønske om at klosteret fortsat skulle være det højeste monument i byen.

I følge den oprindelig plan skulle statuen fra piedistal til spidsen af sværdet have været 80 meter højt, og belagt med bladguld. Men på grund af præsternes protester, blev højden reduceret til 62 meter, og bladguldet droppet.

Byggeri 
Stålskelettet inde i statuen er lavet af stål støbt i Zaporizjzja.

De rustfrie stålplader, der vejer mellem 25 og 30 tons, er svejset på statuen. Pladerne blev fremstillet på "Kijevs stålanlæg Pariserkommunen" med rådgivning fra "E. O. Patons elektrisk svejseinstitutet". Dele af skulpturen blev transporteret om natten, for ikke at tiltrække folks opmærksomhed.

Svejserne blev betalt 50 rubler om dagen, en enorm sum på daværende tidspunkt, men lønnen var i overensstemmelse med arbejdsforholdene svejserne arbejdede under, og de problemer de fik med bl.a. svejseøjne. Ingeniørerne fik ordinær løn, men var tilfredse, da det på daværende tidspunkt var en storslået opgave at arbejde på nationale monumenter.

Eksterne henvisninger 

Monumenter i Ukraine
Kyiv
George Steinbrenner

George Michael Steinbrenner III (4. juli 1930 i Rocky River, Ohio, USA – 13. juli 2010 i Tampa, Florida, USA) var den primære ejer og ledende partner i Major League Baseball-klubben New York Yankees.  Hans bramfrihed og rolle i de stigende lønninger til baseballspillere, gjorde ham til en af sportens mest kontroversielle personer.

Han fik kælenavnet "The Boss" på grund af sin praktiske indgangsvinkel til ledelsesarbejdet i baseballklubben.  Øgenavnet "Manager George" fik han af Yankees daværende anfører Dallas Green, på grund af sin tendens til at blande sig i dag til dag-beslutningerne på banen, og for at ansætte og fyre (samt nogle gange genansætte) cheftrænere (managers).

Under Steinbrenners ejerskab fra 1973 til sin død, den længste i klubhistorien, fik Yankees 11 pennants og 7 World Series-sejre.

Han døde om morgenen den 13. juli 2010 efter et hjerteanfald i sit hjem i Tampa, Florida.

Referencer 

Erhvervsfolk fra USA
Baseball i USA
Personer fra Ohio
Oliver Reck

Oliver Reck (født 27. februar 1965 i Frankfurt, Vesttyskland) er en tysk tidligere fodboldmålmand og nuværende -træner.

Han spillede for tre tyske klubber som senior: Kickers Offenbach (1983-1985), Werder Bremen (1985-1998) og Schalke 04 (1998-2003). Han havde stor succes, specielt i de to sidstnævnte klubber, hvor han var med til at blive tysk mester to 
gange, vinde pokalturneringen to gange og den europæiske pokalvinderturnering med Bremen  samt vinde to pokalsejre med Schalke.

Han var med til OL 1988 i Seoul for Vesttyskland, der vandt bronze ved den lejlighed, men han kom ikke i kamp. Han var også en del af det tyske landshold, der vandt guld ved EM i 1996 i England. Han var dog i hele turneringen reserve for førstevalget Andreas Köpke, og nåede kun at komme på banen i enkelt landskamp, en venskabskamp den 4. juni 1996 mod Liechtenstein.

Efter afslutningen af sin aktive karriere har Reck arbejdet som træner, både som målmandstræner og cheftræner, for Schalke 04, MSV Duisburg, Fortuna Düsseldorf og Kickers Offenbach, inden han blev SSV Jeddeloh i fjerdebedste række. Fra sommeren 2022 er han cheftræner i FC Rot-Weiß Koblenz, ligeledes i fjerdebedste række.

Titler 
Bundesligaen
 1988 og 1993 med Werder Bremen

DFB-Pokal
 1991 og 1994 med Werder Bremen
 2001 og 2002 med Schalke 04

Pokalvindernes Europa Cup
 1992 med Werder Bremen

Olympiske Lege
 Bronze ved Sommer-OL 1988 (Vesttyskland)

EM
 1996 med Tyskland

Referencer

Eksterne henvisninger 

 Fussballdaten.de spillerinfo

Fodboldspillere fra Tyskland
Fodboldspillere fra Kickers Offenbach
Fodboldspillere fra Werder Bremen
Fodboldspillere fra FC Schalke 04
Fodboldtrænere fra Tyskland
Deltagere for Vesttyskland ved sommer-OL 1988
Olympiske bronzemedaljevindere fra Vesttyskland
Deltagere ved det europæiske mesterskab i fodbold 1996
Adolf Heinrich-Hansen

Claus Adolf Heinrich-Hansen (29. november 1859 i København – 28. oktober 1925 i Fredensborg) var en dansk arkitekturmaler.

Han udstillede fra 1884, fik 1887 afgangsbevis som maler og blev samme år 2. assistent, efter faderens, Heinrich Hansen, død 1. assistent i perspektivklassen. Heinrich-Hansen malede også tyske byer og Fanøinteriører med kvinder folkedragter og enkelte portrætter. I sine senere år blev Heinrich-Hansen en benyttet dyremaler især billeder med heste og hunde.

Eksterne henvisninger 
 
 

Malere fra Danmark
Ansatte ved Det Kongelige Danske Kunstakademi
Danskere i 1800-tallet
Danskere i 1900-tallet
Dyremalere
Personer i Kraks Blå Bog (afdøde)
Personer fra København
Bruno Fressato Cardoso

Bruno Fressato Cardoso (Batata) (26. september 1984 i Curitiba i den brasilianske delstat Paraná) er en brasiliansk fodboldspiller. Han skrev den 26. juli 2010 en 12 måneders lejekontrakt med Brøndby IF, som ikke blev forlænget yderligere.

Klubkarriere

Brøndby IF 
Bruno Batata var til prøvetræning i Brøndby i starten af juli 2010, hvor han optrådte i træningsturneringen Keld Rasmussen Cup, hvor Brøndby vandt 4-1 mod Djurgårdens IF. Kampen blev spillet på Brøndby Stadion, lørdag den 10. juli 2010. 
Han kom ind efter 74 minutter og scorede til 3-1 bare syv minutter efter sin indskiftning.

Hans første kamp i Brøndbytrøjen efter skiftet fandt sted d. 27. juli 2010, i en reserveholdskamp mod AB, en kamp der endte 2-2  Den officielle debut for Brøndbys førstehold fandt sted den 1. august 2010, da han blev skiftet ind efter 74 minutter i stedet for Martin Bernburg i hjemmekampen mod FC Midtjylland, en kamp der endte 1-0 til Brøndby. . Hans første og eneste Superliga-mål blev scoret på hjemmebane mod OB den 22. august 2010.

Noter

Eksterne henvisninger 
 Brunos facebook-side
 Officiel Brøndby-profil 

Fodboldspillere fra Brasilien
Fodboldspillere fra Coritiba FC
Fodboldspillere fra Brøndby IF
Loudi

Loudi (kinesisk skrift: 娄底 ; pinyin: Lóudǐ) er en by på præfekturniveau i provinsen Hunan i det sydlige Kina. Præfekturet har et areal på 8,107 km² og en befolkning på 4.210.000 mennesker (2007), hvora omkring 1.3 million bor i selve byen.

Administrative enheder 
Loudi består af et bydistrikt, to byamter og to amter:

 Bydistriktet Louxing – 娄星区 Lóuxīng Qū ;
 Byamtet Lengshuijiang – 冷水江市 Lěngshuǐjiāng Shì ;
 Byamtet Lianyuan – 涟源市 Liányuán Shì ;
 Amtet Shuangfeng – 双峰县 Shuāngfēng Xiàn ;
 Amtet Xinhua – 新化县 Xīnhuà Xiàn.

Bypræfekturer i Hunan
Det autonome præfektur Xiangxi Tujia og Miao

Det autonome præfektur Xiangxi for tujia- og miaofolkene (kinesisk skrift: 湘西土家族苗族自治州; pinyin: Xiāngxī tǔjiāzú miáozú Zìzhìzhōu) ligger i den kinesiske provins Hunan. Præfekturet har et areal på 	15.461 km² og en befolkning på 2.760.000 mennesker (2006).

Administrative enheder 
Det består af otte enheder:

 Byamtet Jishou – 吉首市 Jíshǒu Shì ;
 Amtet Luxi – 泸溪县 Lúxī Xiàn ;
 Amtet Fenghuang – 凤凰县 Fènghuáng Xiàn ;
 Amtet Huayuan – 花垣县 Huāyuán Xiàn ;
 Amtet Baojing – 保靖县 Bǎojìng Xiàn ;
 Amtet Guzhang – 古丈县 Gǔzhàng Xiàn ;
 Amtet Yongshun – 永顺县 Yǒngshùn Xiàn ;
 Amtet Longshan – 龙山县 Lóngshān Xiàn.

Eksterne henvisninger 
 Officiel netside  
 Fotos hos Panoramio 

Autonome præfekturer i Kina
Hunan
Burholt

Burholt eller Buurholt er en Hovedgård beliggende i Brønderslev Kommune i Region Nordjylland (Øster Brønderslev Sogn, Børglum Herred).

Burholt tilhørte i senmiddelalderen, i hvert fald fra 1490erne, Børglum Kloster og kom med andet klostergods ved reformationen til Kronen, der i 1564 pantsatte Burholt til væbner Christoffer Blik, foged på Åstrup Slot.

Efter hans død i 1571 fik slotsfoged på Aalborghus, Palle Nielsen Griis til Slettegård i 1571 tilladelse at indløse gården fra arvingerne, han havde derefter gården som pantlen indtil 1598, men Kronen havde dog allerede i 1573 mageskiftet Burholt til Magdalene Banner, enke efter rigsråden Iver Globsen Krabbe til Krabbesholm.

Ejere af Burholt

Kilder

Eksterne henvisninger 
 J.P. Trap, Danmark femte udgave, Hjørring Amt, bind VI, København: Forlag G.E.C. Gads 1960 side 353 – 354

Herregårde i Brønderslev Kommune
Herregårde i Hjørring Amt
Stamhuset Juelsberg

Stamhuset Juelsberg var et dansk stamhus, oprettet 20. februar 1797 af Amalie Christiane von Raben (1736-1803), enke efter gehejmekonferensråd Carl Juel og gehejmeråd Gregers Christian Juel. Stamhuset, der bestod af Juelsberg mm. og havde godt 700 tønder hartkorn bøndergods fordelt på 177 gårde og huse, tilfaldt først hendes og Carl Juels barnløse søn, generalløjtnant, kammerherre Knud Frederik Juel (1766-1847).

Stamhuset ophørte 1925 med lensafløsningen.

Juelsberg
Etableret i 1797
Ophørt i 1925
Slægten Juel
Stamhuset Hverringe

Stamhuset Hverringe var et dansk stamhus, oprettet 1. juli 1757 og kgl. konfirmeret 10. juni 1768.

Stamhuset Hverringe blev oprettet af ceremonimester, gehejmeråd, kammerherre Peder Juel, som ejede Hverringe fra 1740, Holbæk Slots Ladegård 1731-52, Eriksholm 1735-52, Åstrup 1735-36, Trudsholm 1735-45, Aggersvold 1753-70, Billeshave 1764-68 samt Einsiedelsborgs gård på torvet i Odense fra 1766 til 1794.

Stamhuset ophørte 1924 med lensafløsningen.

Hverringe
Etableret i 1768
Ophørt i 1924
Hans Ewald Hansen

Hans Ewald Hansen (født 15. februar 1944) er en tidligere dansk landsholdspiller i fodbold. 

Hans Ewald Hansen spillede for B 1901 og kom på A-landsholdet 1971. Han deltog i OL i München i 1972 og opnåede 18 A-landskampe for Danmark deraf fem som anfører og scorede et mål mod Norge.

Eksterne henvisninger 
 DBUs landsholds profil

Fodboldspillere fra Danmark
Fodboldspillere fra B.1901
Fodboldlandsholdsspillere fra Danmark
Personer fra Nykøbing Falster
Ås (herregård)

Ås (Aas) er en herregård, beliggende i  Tårs Sogn, Børglum Herred, Hjørring Amt

Ås skal i 1400 have tilhørt Fru. Aase Eskildsdatter (Falk), enke efter Niels Brasce (Saltensee af Lind). I 1543 tilhørte gården Johanne Stygge Enevoldsdatter (død før 1577), gift med Erik Mogensen Kaas (Sparre-Kaas), der i 1567 – 1599 skrev sig til Ås, men i 1604 til Nibstrupgård. I 1577 blev han gift på Ås for tredje gang med Berte Clausdatter Ulfeldt (død tidligst 1597). Hans søn af første ægteskab Mogens Eriksen Kaas arvede Ås.

Ejere af Ås 
 1400 ca. Aase Eskildsdatter (Falk) 
 1543 Johanne Stygge Enevoldsdatter 
   Mogens Eriksen Kaas 
 1615 ca. Claus Detlevsen v. Buchwald (d. 1624)
 1624 Heinrich Hansen v. Buchwald (d. 1631)
 1632 Henrik Holst 
 1633 Otto Pogwisch 
 1633 Knud Rodsteen 
 1648 ca. Else Jacobsdatter Vind 
 1680 ca. Fr. Rodsteen og Markor Rodsteen 
   Ide Rodsteen og Else Cathrine Rodsteen 
   Jørgen Bille 
 1737 Christine Birgitte Bille – Schack Vietinghof Holck 
 1751 Christoffer Jerboe 
 1771 Ingeborg Bandt 
 1796 Peter Chr. de Fædder 
 1800 Rasmus Udbye 
 1801 Fr. Chr. Udbye 
 1804 Christen Fabricius 
 1804 Cathrine Velleja Hygom 
 1804 Chr. Lassen 
 1813 Thyge Thygesen og Jens M. Winchel 
 1814 Anders Hovalt 
 1816 Thyge Thygesen (eneejer) 
 1826 Peder Andersen Støvring 
 1827 Jens Jensen 
 1834 Jens Severin Jensen 
 1869 Jens Jørgen Jensen 
 Julie Jensen f. Jantzen 
 1901 Chr. Jensen-Aas 
 1914 Hjørring Amts udstykningsforening 
  Niels Sloth 
 1959 T. B. Moltsen

Kilde 
 J.P. Trap, Danmark femte udgave, Hjørring Amt, bind VI, København: Forlag G.E.C. Gads 1960 side 305 -306

Herregårde i Hjørring Kommune
Herregårde i Hjørring Amt
Ernst Nilsson

Ernst Theodor Vilhelm Nilsson  (22. september 1901 i København-6. januar 1977 på Nørrebro i København) var en dansk fodboldspiller.

I sin klubkarriere spillede Ernst Nilsson i B.1903 og vandt det danske mesterskab med 1920, 1924 og 1926. 

Ernst Nilsson spillede i perioden 1920-1937 40 A-landskampe for Danmark deraf de sidste fire som anfører og scorede otte mål. Han var den første dansker som blev udvist i en landskamp, det var mod Norge 1928.

Ernst Nilsson havde en rolle som dansk landsholdsspiller i Per-Axel Branners svenske langfilm Hans livs match (1932)

Noter

Eksterne henvisninger 
 

Fodboldlandsholdsspillere fra Danmark
Fodboldspillere fra Danmark
Fodboldspillere fra B 1903
Personer fra København